Irene Umar

Irene Umar Li (lahèr 2 November 1984) panèka  pangusaha bân inovator è bidang èkonomi krèatif Indonesia sè èpèlè mènangka Bekkèl  Menteri Èkonomi Krèatif Indonesia sareng Prèsiden Indonesia Prabowo Subianto. Irene èkennal kontribusina mènangka CEO bân pamaddhek W3GG, tor mènangka Managing Partner è Discovery Nusantara Capital (DNC). Pangalaman bân kontribusiba è bidang keuangan, investasi, bân sosial, madhâddhi abâ'na tokoh sè èkaparcajâ ghâbây mamajhu  sèktor èkonomi Krèatif Indonesia. Salèrana dhâddhi Bekkèl menteri sè aghâmana Buddha partama dâlem Kabinèt Indonesia."Irene Umar Pecah Telor sebagai Wamen Perempuan Buddha Pertama di Kabinet Indonesia". Katolikana.

 Pendidikan 
Irene panèka lulusan Bachelor of Arts in Economics dâri President University kalabân prèdikat Magna Cum Laude bân nilai CGPA 3.88. Ta' ghun andi' prèstasi akademik sè bhâghus, Irene jhughân dhâddhi valedictorian sè apidato teppa'na wisuda. Salaènna jârèya, salèrana aktif dâlem pan-bârâmpan kagiadhân  kampus, tamaso' maddhek President University Charity Club bân dhâddhi Co-Founder President University Debating Club.

 Kontribusi 
Sabelluna maso' dhunnya èkonomi Krèatif, Irene ngawwâlli karirra è sèktor perbankan. Salèrana alako mènangka Associate Director è Standard Chartered Bank (SCB), kalabân ètugassaghi è  Uni Emirat Arab, India, bân Singapura. È ka'dissa' salèrana ngalakonè sèktor penting, tamaso'  shipping finance, project finance, bân leverage finance. Pangalaman ka'dinto aberri' pamahaman dâlem tentang keuangan global bân aberri' dhâsar sè kowat dâlem paham l dinamika èkonomi internasional.

Mènangka Managing Partner è Discovery Nusantara Capital (DNC), Irene andi' kapemimpinan sè visioner dâlem maongghâ investasi è sèktor èkonomi Krèatif, khusussâ ekosistem gaming. DNC ampon suksès andi'  hubungan investasi kalabân pan-bârâmpan naghârâ akadhi Indonesia, Singapura, Filipina, Korea Lao', bân Kanada.

 Filantropi 
È lowar aktivitas bisnissâ, Irene jhughân aktif dâlem pan-bârâmpan kagiadhân sosial. salèrana panèka Co-Founder dâri One Indonesia, panèka organisasi nirlaba sè fokus dâlem maongghâ kualitas pendidikan è Indonesia. Lèbât One Indonesia, Irene akontribusi dâlem nyadiyâ aksès pendidikan sè lebbi bhâghus dâ' generasi ngodâ è pan-bârâmpan daèrah. 

Irene jhughân mimpin inisiatif fun2bkind (sabelluna èkennal mènangka BerbagiLoka), panèka program filantropi sè andi' tojjhuwân ghâbây abâgi kakanan gratis dâ' ka orèng-orèng bhuto. È bâkto pandemi, inisiatif ka'dinto suksès adistribusi lebbi dâri 30.000 pèrèng kakanan  vegan bân lebbi dâri 1 ton bherrâs dâ'  masyarakat sè kenning dampa'. Irene jhughân maddhek rèstoran Loka Padang, panèka rèstoran vegan sè matabâr kakanan khas Padang."Profil Irene Umar: Wakil Menteri Ekonomi Kreatif yang Akan Dilantik Presiden Prabowo Subianto". Pantau.com.

 Sombher-sombher